লা লিগা
এপ্রিল, ১৯২৭ সালে জোস মারিয়া আচা নামীয় আরেনাস ক্লাব ডি গেটক্সো দলের পরিচালক প্রথম স্পেনের জাতীয় লীগ পদ্ধতি প্রবর্তনের প্রস্তাবনা করেন। অংশগ্রহণকারী দলের সংখ্যা, কোন কোন দল অংশগ্রহণ করবে ইত্যাদি নানাবিধ বিষয় নিয়ে অনেক বিতর্কের পর রিয়াল ফেদারেশিও ইস্পানোলা ডি ফুটবল সংস্থা লীগ পদ্ধতি প্রবর্তনে সাঁয় দেয়। সংস্থাটি ১০ দল নিয়ে ১৯২৯ সালে প্রথমবারের মতো প্রাইমেরা ডিভিশনের প্রচলন ঘটায়। কোপা দেল রে প্রতিযোগিতার পূর্বতন বিজয়ী দলসমূহ - বার্সেলোনা, রিয়াল মাদ্রিদ, অ্যাথলেটিক বিলবাও, রিয়াল সোশাইডেড, আরেনাস ক্লাব ডি গেটক্সোকে নির্বাচিত করা হয়। অ্যাটলেটিকো মাদ্রিদ, ইস্পানিওল এবং ইউরোপা - এ তিনটি দল কোপা দেল রে'র রানার্স-আপ হিসেবে ও নক-আউটভিত্তিক প্রতিযোগিতা থেকে রেসিং ডি স্যানটেন্ডার লীগে খেলার জন্য যোগ্যতা অর্জন করে।
ইয়েরি মিনা
মিনা "দেপর্তিভো পাস্তো" এর হয়ে তার পেশাদার ফুটবলার জীবন শুরু করেন ২০১৩ সালে। ২০১৩ সালের ডিসেম্বরে তিনি কলম্বিয়ার স্বনামধন্য ক্লাব "সান্তা ফে" তে পাড়ি জমান। ২০১৬ সালের জুলাইতে তিনি ব্রাজিলের ক্লাব "পালমেইরাস" এ যোগ দেন। ২০১৮ এর জানুয়ারিতে তিনি ১ কোটি ১৮ লক্ষ ইউরোর বিনিময়ে স্পেনের বার্সেলোনায় যোগ দেন। মিনা হচ্ছেন বার্সেলোনার হয়ে প্রতিযোগিতা মূলক ফুটবল খেলা প্রথম কলম্বীয় ফুটবলার। ২০১৮ সালের আগস্টে ইংল্যান্ডের ক্লাব এভারটন তাকে ৩ কোটি ২ লক্ষ ৫০ হাজার ইউরোর বিনিময়ে কিনে নেয়।